PMIndiaData/PMIndiaSum huggingface dataset:
ନେପାଳ ପ୍ରଧାନମନ୍ତ୍ରୀ ଶ୍ରୀ ଶେର ବାହାଦୂର ଦେଉବାଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଟେଲିଫୋନ ବାର୍ତ୍ତାଳାପ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫୋନ ଯୋଗେ ଶ୍ରୀ ଶେର ବାହାଦୂର ଦେଉବାଙ୍କ ସହ ବାର୍ତ୍ତାଳାପ କରି ନେପାଳ ପ୍ରଧାନମନ୍ତ୍ରୀ ଭାବେ ନିଯୁକ୍ତି ଓ ସଂସଦରେ ଆସ୍ଥା ଭୋଟ ଜିତିବାର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି । ଭାରତ ଓ ନେପାଳ ମଧ୍ୟରେ ସ୍ୱତନ୍ତ୍ର ବନ୍ଧୁତାକୁ ଦର୍ଶାଉଥିବା ନିଆରା ତଥା ଦୁଇ ଦେଶର ଲୋକଙ୍କ ମଧ୍ୟରେ ଥିବା ଶତାବ୍ଦୀ ପୁରୁଣା ସମ୍ପର୍କକୁ ସ୍ମରଣ କରି ଦୁଇ ନେତା ସମସ୍ତ କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧି କରିବାକୁ ଏକମତ ହୋଇଛନ୍ତି । ସେମାନେ ବିଶେଷ ଭାବରେ, କୋଭିଡ-୧୯ ମହାମାରୀ ବିରୋଧରେ ଜାରି ଉଦ୍ୟମରେ ସମନ୍ୱୟ ଓ ସହଯୋଗ ମଜବୁତ କରିବା ସମ୍ପର୍କରେ ଆଲୋଚନା କରିଛନ୍ତି ।
ଆଇଏନଏର ପୂର୍ବତନ ଅଧିକାରୀ ଅଞ୍ଜଲାଇ ପୋନୁସ୍ୱାମୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଇଏନଏର ପୂର୍ବତନ ଅଧିକାରୀ ମାଲେସିଆର ଅଞ୍ଜଲାଇ ପୋନୁସ୍ୱାମୀଙ୍କ ମୃତ୍ୟୁରେ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଆଇଏନଏର ପୂର୍ବତନ ଅଧିକାରୀ ମାଲେସିଆର ଅଞ୍ଜଲାଇ ପୋନୁସ୍ୱାମୀ ଜୀଙ୍କ ମୃତ୍ୟୁରେ ବେଶ ମର୍ମାହତ । ଭାରତର ସ୍ୱାଧୀନତା ସଂଗ୍ରାମରେ ତାଙ୍କ ସାହସ ଓ ପ୍ରେରଣାଦାୟୀ ଭୂମିକାକୁ ଆମେ ସଦାବେଳେ ମନେ ରଖିବୁ । ତାଙ୍କ ପରିବାର ଓ ପ୍ରିୟଜନଙ୍କୁ ସମବେଦନା ଜଣାଉଛି ।”
ବିଶ୍ୱ ଶୌଚାଳୟ ଦିବସରେ ପ୍ରଧାନମନ୍ତ୍ରୀଙ୍କ ବାର୍ତ୍ତା

ବିଶ୍ୱ ଶୌଚାଳୟ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନିମ୍ନଲିଖିତ ବାର୍ତ୍ତା ପ୍ରଦାନ କରିଛନ୍ତି । “ବିଶ୍ୱ ଶୌଚାଳୟ ଦିବସ ଅବସରରେ ଆମେ ଦେଶବ୍ୟାପୀ ସ୍ୱଚ୍ଛତା ସୁବିଧାରେ ଉନ୍ନତି ଆଣିବା ନେଇ ଆମର ସଂକଳ୍ପକୁ ଆହୁରି ଦୃଢୀଭୁତ କରୁଛୁ । ଦେଶର ବିଭିନ୍ନ ଭାଗରେ ଅଧିକ ଶୌଚାଳୟ ନିର୍ମାଣ ପାଇଁ କାର୍ଯ୍ୟକରୁଥିବା ବ୍ୟକ୍ତି ଓ ସଂଗଠନମାନଙ୍କୁ ମୁଁ ସାଧୁବାଦ ଜଣାଉଛି । ସେମାନଙ୍କର ବହୁମୂଲ୍ୟ ଯୋଗଦାନ ସ୍ୱଚ୍ଛ ଭାରତ ମିଶନକୁ ଗତି ପ୍ରଦାନ କରିବାରେ ସହାୟକ ହେଉଛି ।”
ଆଜିର କ୍ୟାବିନେଟ୍ ନିଷ୍ପତ୍ତି ଭାରତର ଟିକାକରଣ କଭରେଜକୁ ଆହୁରି ବଢ଼ାଇବ ଏବଂ ଏକ ସୁସ୍ଥ ରାଷ୍ଟ୍ର ସୃଷ୍ଟି କରିବ: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଶାବ୍ୟକ୍ତ କରିଛନ୍ତି ଯେ ୨୦୨୨ ଜୁଲାଇ ୧୫ରୁ ଆଗାମୀ ୭୫ ଦିନ ପାଇଁ ସରକାରୀ ଟିକାକରଣ କେନ୍ଦ୍ରଗୁଡ଼ିକରେ ୧୮ ବର୍ଷରୁ ଊଦ୍ଧ୍ୱର୍ ବୟସର ସମସ୍ତ ନାଗରିକଙ୍କୁ ମାଗଣାରେ କୋଭିଡ–୧୯ ପ୍ରିକସନ ଡୋଜ୍ ପ୍ରଦାନ ନିଷ୍ପତ୍ତି ଭାରତର ଟିକାକରଣ କଭରେଜକୁ ଆହୁରି ବଢ଼ାଇବ ଏବଂ ଏକ ସୁସ୍ଥ ରାଷ୍ଟ୍ର ସୃଷ୍ଟି କରିବ । ‘ଆଜାଦୀ କା ଅମୃତ ମହୋତ୍ସବ’ ଉତ୍ସବର ଅଂଶସ୍ୱରୂପ ଆଜିର କ୍ୟାବିନେଟ୍ ବୈଠକରେ ଏହି ନିଷ୍ପତ୍ତି ନିଆଯାଇଛି । କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଡ. ମନସୁଖ ମାଣ୍ଡଭୀୟଙ୍କ ପକ୍ଷରୁ ହୋଇଥିବା ଏକ ଟ୍ୱିଟରେ ନିଜ ମତ ରଖି ପ୍ରଧାନମନ୍ତ୍ରୀ ଟ୍ୱିଟ କରି କହିଛନ୍ତି: ‘‘କୋଭିଡ–୧୯ ବିରୋଧରେ ଲଢ଼ିବା ପାଇଁ ଟିକାକରଣ ଏକ ଫଳପ୍ରଦ ସାଧନ । ଆଜିର କ୍ୟାବିନେଟ୍ ନିଷ୍ପତ୍ତି ଭାରତର ଟିକାକରଣ କଭରେଜକୁ ଆହୁରି ବଢ଼ାଇବ ଏବଂ ଏକ ସୁସ୍ଥ ରାଷ୍ଟ୍ର ସୃଷ୍ଟି କରିବ ।’’
କେନ୍ଦ୍ରୀୟ ଆଭ୍ୟନ୍ତରୀଣ ଜଳପରିବହନ ନିଗମକୁ ଭାଙ୍ଗିବା ଲାଗି ସରକାଙ୍କ ନିଷ୍ପତ୍ତି

କେନ୍ଦ୍ରୀୟ ଆଭ୍ୟନ୍ତରୀଣ ଜଳପରିବହନ ନିଗମ ଲିମିଟେଡ (ICWTC)କୁ ଭାଙ୍ଗିବା ଲାଗି ସରକାର ନିଷ୍ପତ୍ତି ଗ୍ରହଣ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଏହି ପ୍ରସ୍ତାବକୁ ମଞ୍ଜୁରି ମିଳିଛି । 24.12.2014ରେ ଅନୁଷ୍ଠିତ କେବିନେଟ ବୈଠକରେ ନିଷ୍ପତ୍ତି ଅନୁସାରେ 2015 ମସିହାରେ CIWTC ରେ ସ୍ୱେଚ୍ଛାକୃତ ଅବସର ଗ୍ରହଣ ଯୋଜନା କାର୍ଯ୍ୟକାରୀ କରାଯାଇଥିଲା । ଭାରତ ସରକାରଙ୍କ କମ୍ପାନୀ ଆଇନ 1956 ଅନୁସାରେ 1967 ମସିହା ଫେବୃଆରୀ 22 ତାରିଖ ଦିନ CIWTC କୁ ଏକ କମ୍ପାନୀ ଭାବେ ସ୍ଥାପନ କରାଯାଇଥିଲା । ଏହା ପୂର୍ବରୁ ଗଠିତ ଜଳପଥ ନୌଚାଳକ କମ୍ପାନୀ ଲିମିଟେଡର ସମସ୍ତ ସମ୍ପତ୍ତି ଓ ଋଣ ଭାର ବହନ କରିଥିଲେ । ତେବେ କେତେକ ସ୍ୱାଭାବିକ କାରଣ ଓ ସଂସାଧନ ଅଭାବରୁ ICWTC ସଫଳ ହୋଇପାରିନଥିଲା ଓ ସ୍ଥାପନ ଦିନଠାରୁ କ୍ଷତିରେ ଚାଲି ଆସୁଥିଲା । ଏବେ କମ୍ପାନୀରେ ମାତ୍ର 5 ଜଣ କର୍ମଚାରୀ ଅଛନ୍ତି । କମ୍ପାନୀର ସ୍ଥାବର ଅସ୍ଥାବର ସମ୍ପତ୍ତି ବିକ୍ରୟ ପରେ ଏହାକୁ ଭାଙ୍ଗିଦେବାକୁ ସରକାର ନିଷ୍ପତ୍ତି ନେଇଛନ୍ତି ।
ନରୱେର ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋପେନହେଗେନ ଠାରେ ନରୱେର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଜୋନାସ ଗହର ଷ୍ଟୋରଙ୍କୁ ଦ୍ୱିତୀୟ ଭାରତ ନର୍ଡିକ୍ ଶିଖର ସମ୍ମିଳନୀରେ ସାକ୍ଷାତ କରିଛନ୍ତି । ଅକ୍ଟୋବର ୨୦୨୧ ରେ ପ୍ରଧାନମନ୍ତ୍ରୀ ଷ୍ଟୋରଙ୍କ ଦ୍ୱାରା ଦାୟିତ୍ୱ ଗ୍ରହଣ କରିବା ପରଠାରୁ ଦୁଇ ନେତାଙ୍କ ମଧ୍ୟରେ ଏହା ପ୍ରଥମ ସାକ୍ଷାତ ଥିଲା । ଦ୍ୱିପାକ୍ଷିକ ସଂପର୍କରେ ଚାଲିଥିବା କାର୍ଯ୍ୟକଳାପକୁ ଉଭୟ ପ୍ରଧାନମନ୍ତ୍ରୀ ସମୀକ୍ଷା କରିଥିଲେ ଏବଂ ସହଯୋଗର ଭବିଷ୍ୟତ କ୍ଷେତ୍ର ଉପରେ ଆଲୋଚନା କରିଥିଲେ । ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି ଯେ ନରୱେର କୌଶଳ ଏବଂ ଭାରତର ସୁଯୋଗ ପ୍ରାକୃତିକ ପରିପକ୍ୱତା ପ୍ରଦାନ କରୁଛି । ଉଭୟ ନେତା ସାମୁଦ୍ରିକ ଅର୍ଥନୀତି, ଅକ୍ଷୟ ଶକ୍ତି, ସବୁଜ ହାଇଡ୍ରୋଜେନ, ସୌର ଏବଂ ପବନ ପ୍ରକଳ୍ପ, ସବୁଜ ଜାହଜ ଚଳାଚଳ, ମତ୍ସ୍ୟଜୀବୀ, ଜଳ ପରିଚାଳନା, ବର୍ଷା ଜଳ ଅମଳ, ମହାକାଶ ସହଯୋଗ, ଦୀର୍ଘକାଳୀନ ଭିତ୍ତିଭୂମି ବିନିଯୋଗ, ସ୍ୱାସ୍ଥ୍ୟ ଏବଂ ସଂସ୍କୃତି ପରି ବିଭିନ୍ନ କ୍ଷେତ୍ରରେ ଜଡିତ ହେବାର ସମ୍ଭାବନା ବିଷୟରେ ଆଲୋଚନା କରିଥିଲେ । ଆଞ୍ଚଳିକ ଏବଂ ବିଶ୍ୱ ସ୍ତରୀୟ ବିକାଶ ଉପରେ ମଧ୍ୟ ଆଲୋଚନା ହୋଇଥିଲା । ୟୁଏନଏସସିର ସଦସ୍ୟ ଭାବରେ ଭାରତ ଏବଂ ନରୱେ ମିଳିତ ଜାତିସଂଘରେ ଆର୍ନ୍ତଜାତୀୟ ପ୍ରସଙ୍ଗରେ ପାରସ୍ପରିକ ସ୍ୱାର୍ଥର ସୁରକ୍ଷା ପ୍ରସଙ୍ଗରେ ଜଡିତ ଅଛନ୍ତି ।
ଶିବ କୁମାରଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ ପ୍ରକାଶ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କର ଘନିଷ୍ଠ ସହଯୋଗୀ ତଥା ଦୀର୍ଘ ଦିନ ଧରି ତାଙ୍କ ସହିତ ରହି ଆସିଥିବା ଶିବ କୁମାର ପାରିକଙ୍କ ବିୟୋଗରେ ଗଭୀର ଶୋକ ପ୍ରକାଶ କରିଛନ୍ତି । ଏକ ଟୁଇଟ୍ ଯୋଗେ ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଛନ୍ତି ଯେ– “ଶ୍ରୀ ଶିବ କୁମାର ପାରିକ ଜୀଙ୍କ ବିୟୋଗରେ ମୁଁ ଗଭୀର ଭାବେ ଶୋକାଭିଭୂତ । ସେ ଆମ ଦଳର ଆଦର୍ଶକୁ କଠୋର ଭାବରେ ପାଳନ କରୁଥିଲେ । ସେ ଦେଶ ଗଠନ ନିମିତ୍ତ ଏବଂ ସେବା ମନୋଭାବ ନେଇ ନିଜକୁ ଉତ୍ସର୍ଗ କରି ଦେଇଥିଲେ । ଅଟଳଜୀଙ୍କ ସହିତ ଅତି ଘନିଷ୍ଠ ଭାବରେ କାମ କରୁଥିଲେ । ତାଙ୍କ ସହିତ ମୋର ବିଗତ ବର୍ଷମାନଙ୍କରେ ଭାବ ବିନିମୟ ମାଧ୍ୟମରେ ମୋ ପ୍ରତି ଗଭୀର ଶ୍ରଦ୍ଧା ରଖୁଥିଲେ । ତାଙ୍କ ଶୋକସନ୍ତପ୍ତ ପରିବାରବର୍ଗଙ୍କ ପ୍ରତି ମୁଁ ସମବେଦନା ଜଣାଉଛି । ଓଁ ଶାନ୍ତି ।”
ମାର୍ଚ୍ଚ 8ରେ ରାଜସ୍ଥାନର ଝୁନଝୁନୁ ଗସ୍ତ କରିବେ ପ୍ରଧାନମନ୍ତ୍ରୀ;

ଆନ୍ତର୍ଜାତିକ ମହିଳା ଦିବସ ଅବସରରେ ମାର୍ଚ୍ଚ 8 ତାରିଖରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜସ୍ଥାନର ଝୁନଝୁନୁ ଗସ୍ତ କରିବେ । କନ୍ୟା ଶିଶୁଙ୍କ ସୁରକ୍ଷା ଏବଂ ଶିକ୍ଷାକୁ ନେଇ ସରକାରଙ୍କ ପଦକ୍ଷେପକୁ ପ୍ରୋତ୍ସାହନ ପ୍ରଦାନ ପୂର୍ବକ ପ୍ରଧାନମନ୍ତ୍ରୀ ଦେଶବ୍ୟାପୀ ବେଟି ବଚାଓ ବେଟି ପଢ଼ାଓ କାର୍ଯ୍ୟକ୍ରମ(ବିବିବିପି)କୁ ଉଦ୍ଘାଟନ କରିବେ । ଏହାଫଳରେ ବିବିବିପି କାର୍ଯ୍ୟକ୍ରମ 161 ଜିଲ୍ଲାରୁ ଦେଶବ୍ୟାପୀ 640 ଜିଲ୍ଲାକୁ ସଂପ୍ରସାରିତ ହେବ । ଏହି କାର୍ଯ୍ୟକ୍ରମର ହିତାଧିକାରୀ ଥିବା ମା’ ଏବଂ କନ୍ୟା ସନ୍ତାନମାନଙ୍କ ସହ ପ୍ରଧାନମନ୍ତ୍ରୀ ଭାବ ବିନିମୟ କରିବେ । ବେଟି ବଚାଓ ବେଟି ପଢ଼ାଓ କାର୍ଯ୍ୟକ୍ରମ ରୂପାୟନରେ ଉଲ୍ଲେଖନୀୟ ପ୍ରଦର୍ଶନ କରିଥିବା ଜିଲ୍ଲାମାନଙ୍କୁ ସେ ପ୍ରମାଣପତ୍ର ପ୍ରଦାନ କରିବେ । ଆଉ ଏକ ଐତିହାସିକ ପଦକ୍ଷେପ କ୍ରମରେ ପ୍ରଧାନମନ୍ତ୍ରୀଙ୍କ ଦ୍ୱାରା ଝୁନଝୁନୁଠାରେ ଦେଶବ୍ୟାପୀ ଜାତୀୟ ପୁଷ୍ଟିସାଧନ ମିଶନ କାର୍ଯ୍ୟକ୍ରମର ଶୁଭାରମ୍ଭ କରାଯିବ । ସେ ଏନଏନଏମ-ଆଇସିଡିଏସ କମନ ଆପ୍ଲିକେସନ ସଫ୍ଟୱେରକୁ ଶୁଭାରମ୍ଭ କରିବେ । ଏହି ମିଶନର ଲକ୍ଷ୍ୟ ହେଉଛି କୁପୋଷଣ ଓ ଜନ୍ମ ସମୟରେ ଶିଶୁଙ୍କ କମ ଓଜନ ଭଳି ସମସ୍ୟା ହ୍ରାସ କରିବା, ଶିଶୁ ଏବଂ କିଶୋରୀ ମାନଙ୍କର ରକ୍ତହୀନତା ହ୍ରାସ କରିବା ତଥା ପିଲାମାନଙ୍କ ବିକାଶରେ ଦେଖାଦେଉଥିବା ବାଧାକୁ ଦୂର କରିବା ।
ମନ୍ କି ବାତ୍ ର 51ତମ ସଂସ୍କରଣରେ ପ୍ରଧାନମନ୍ତ୍ରୀଙ୍କ ସମ୍ବୋଧନ

ମୋର ପ୍ରିୟ ଦେଶବାସୀଗଣ, ନମସ୍କାର । 2018 ମସିହା ଶେଷ ହେବାକୁ ଯାଉଛି । ଆମେ 2019ରେ ପ୍ରବେଶ କରିବାକୁ ଯାଉଛୁ । ଏଭଳି ସମୟରେ ବିତିଯାଉଥିବା ବର୍ଷ ସମ୍ପର୍କରେ ଆଲୋଚନା ହେବା ସାଙ୍ଗକୁ ଆଗାମୀ ବର୍ଷର ସଂକଳ୍ପର ଚର୍ଚ୍ଚା ହେବା ସ୍ୱାଭାବିକ । ବ୍ୟକ୍ତିଗତ ଜୀବନ ହେଉ, ସାମାଜିକ ଜୀବନ ହେଉ, ରାଷ୍ଟ୍ରର ଜୀବନ ହେଉ – ପ୍ରତ୍ୟେକଙ୍କୁ ପଛକୁ ଫେରି ଦେଖିବାକୁ ହୁଏ । ଆଗକୁ ଯେତେ ଦୂର ଦୃଶ୍ୟମାନ, ତାହା ଦେଖିବାକୁ ଚେଷ୍ଟା ମଧ୍ୟ କରିବାକୁ ହୋଇଥାଏ । ଆଉ ସେତେବେଳେ ଅନୁଭୂତିରୁ ଲାଭ ମଧ୍ୟ ମିଳିଥାଏ ଏବଂ ନୂଆ କରିବାର ଆତ୍ମବିଶ୍ୱାସ ମଧ୍ୟ ସୃଷ୍ଟି ହୋଇଥାଏ । ଆମେ ଏଭଳି କ’ଣ କରିବା ଯାହାଦ୍ୱାରା ନିଜ ଜୀବନରେ ପରିବର୍ତ୍ତନ ଆଣିପାରିବା ଆଉ ତା’ ସଙ୍ଗେ ସଙ୍ଗେ ଦେଶ ଏବଂ ସମାଜକୁ ଆଗକୁ ବଢ଼ାଇବାରେ ନିଜର ଯୋଗଦାନ ଦେଇପାରିବା । ଆପଣ ସମସ୍ତଙ୍କୁ 2019 ପାଇଁ ଅନେକ ଅନେକ ଶୁଭେଚ୍ଛା । ଆପଣମାନେ ସମସ୍ତେ ଚିନ୍ତା କରିଥିବେ ଯେ, 2018କୁ କିଭଳି ମନେ ରଖାଯାଇପାରିବ । 2018କୁ ଭାରତ ଗୋଟିଏ ଦେଶ ଭାବରେ ନିଜର ଶହେ ତିରିଶ କୋଟି ଜନତାର ସାମର୍ଥ୍ୟ ରୂପରେ କିଭଳି ମନେରଖିବ ଏହା ସ୍ମରଣ କରିବା ମଧ୍ୟ ଗୁରୁତ୍ୱପୂର୍ଣ୍ଣ । ଏହା ଆମକୁ ଗୌରବର ଅନୁଭୂତିରେ ପରିପୂର୍ଣ୍ଣ କରିଦେବ । 2018ରେ, ବିଶ୍ୱର ସବୁଠାରୁ ବଡ଼ ସ୍ୱାସ୍ଥ୍ୟବୀମା ଯୋଜନା “ଆୟୁଷ୍ମାନ ଭାରତ”ର ଶୁଭାରମ୍ଭ ହେଲା । ଦେଶର ପ୍ରତ୍ୟେକ ଗ୍ରାମକୁ ବିଜୁଳି ପହଂଚିଗଲା । ବିଶ୍ୱର ମାନ୍ୟଗଣ୍ୟ ସଂସ୍ଥା ଏହାକୁ ସ୍ୱୀକାର କରିଛନ୍ତି ଯେ, ଭାରତ ରେକର୍ଡ ଗତିରେ ଦାରିଦ୍ର୍ୟରୁ ମୁକ୍ତିଲାଭ କରୁଛି । ଦେଶବାସୀଙ୍କ ଦୃଢ଼ସଂକଳ୍ପ ଯୋଗୁଁ ସ୍ୱଚ୍ଛତା ଉକ୍ଟଙ୍ଖରକ୍ସବଶର 95 ପ୍ରତିଶତକୁ ପାର କରିବା ଦିଗରେ ଅଗ୍ରସର ହେଉଛି । ସ୍ୱାଧୀନତା ପରେ ଲାଲକିଲ୍ଲାରେ ପ୍ରଥମ ଥର, ଆଜାଦ ହିନ୍ଦ ସରକାରର 75ତମ ବାର୍ଷିକୀରେ ତ୍ରିରଙ୍ଗ ପତାକା ଉତ୍ତୋଳନ କରାଗଲା । ଦେଶକୁ ଏକତାର ସୂତ୍ରରେ ବାନ୍ଧିଥିବା ସର୍ଦ୍ଦାର ବଲ୍ଲଭଭାଇ ପଟେଲଙ୍କ ସମ୍ମାନରେ ବିଶ୍ୱର ସବୁଠାରୁ ଉଚ୍ଚ ପ୍ରତିମା “Statue of ରେ ଆମେ ପୁଣି ଏକାଠି ହେବା । ପୁଣି ମନର କଥା ହେବା । ବ୍ୟକ୍ତିର ଜୀବନ ହେଉ, ରାଷ୍ଟ୍ରର ଜୀବନ ହେଉ, ସମାଜର ଜୀବନ ହେଉ, ପ୍ରେରଣା ଉନ୍ନତିର ଆଧାର ହୋଇଥାଏ । ଆସନ୍ତୁ ନୂଆ ପ୍ରେରଣା, ନୂତନ ଉତ୍ସାହ, ନୂଆ ସଂକଳ୍ପ, ନୂତନ ସିଦ୍ଧି, ନୂତନ ଶିଖର ଆଗକୁ ଯିବା, ବଢ଼ିଚାଲିବା, ନିଜେ ବଦଳିବା, ଦେଶକୁ ମଧ୍ୟ ବଦଳାଇବା । ଅନେକ ଅନେକ ଧନ୍ୟବାଦ ।
ରାଷ୍ଟ୍ରପତିଙ୍କ ଜନ୍ମଦିନର ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀଙ୍କ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦଙ୍କୁ ଜନ୍ମଦିନର ଶୁଭେଚ୍ଛା ଜଣାଇଛନ୍ତି । “ରାଷ୍ଟ୍ରପତିଙ୍କୁ ଜନ୍ମଦିନର ଶୁଭେଚ୍ଛା । ଦେଶ ପାଇଁ ଉତ୍ସର୍ଗୀକୃତ ତାଙ୍କର ଦୀର୍ଘ ଓ ନିରାମୟ ଜୀବନ ପାଇଁ ଭଗବାନଙ୍କ ନିକଟରେ ପ୍ରାର୍ଥନା କରୁଛି । କାର୍ଯ୍ୟକାଳ ଆରମ୍ଭ ହେବା ପରଠାରୁ ରାଷ୍ଟ୍ରପତି ତାଙ୍କ ସରଳ ଓ ଅମାୟିକ ଗୁଣ ଯୋଗୁ ଦେଶବାସୀଙ୍କ ପ୍ରିୟପାତ୍ର ହୋଇପାରିଛନ୍ତି । ମୁଁ ସବୁବେଳେ ରାଷ୍ଟ୍ରପତି ମହୋଦୟଙ୍କୁ 125 କୋଟି ଭାରତୀୟ ବିଶେଷ କରି ଗରିବ ଓ ଅବହେଳିତ ବର୍ଗଙ୍କ ଅଭିଳାଷା ପ୍ରତି ସମ୍ବେଦନଶୀଳ ଥିବାର ଅନୁଭବ କରିଛି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏଚଏମଟି ଘଣ୍ଟା ଲିମିଟେଡର ଜମି ହସ୍ତାନ୍ତର ପ୍ରସ୍ତାବ କେନ୍ଦ୍ର କ୍ୟାବିନେଟରେ ଅନୁମୋଦନ

ଭାରୀ ଶିଳ୍ପ ବିଭାଗର ନିମ୍ନଲିଖିତ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ମଞ୍ଜୁରି ପ୍ରଦାନ କରିଛି । ବାଙ୍ଗାଲୁର ଏବଂ ତୁମକୁରଠାରେ ଏଚଏମଟି ୱାଚ ଲିମିଟେଡର ଥିବା ମୋଟ 208.35 ଏକର ଜମିକୁ ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)କୁ 1194.21 କୋଟି ଟଙ୍କା ତଥା ସେଥିପାଇଁ ପ୍ରଯୁଜ୍ୟ ଟିକସ ମୂଲ୍ୟ ପ୍ରଦାନ ଭିତ୍ତିରେ ବିକ୍ରୟ ପାଇଁ ଥିବା ପ୍ରସ୍ତାବକୁ କ୍ୟାବିନେଟ ସ୍ୱୀକୃତି ପ୍ରଦାନ କରିଛି । ସେହିଭଳି ଏଚଏମଟି ଲିମିଟେଡର ବାଙ୍ଗାଲୁର (ଗ୍ଲୋବାଲ ଓୟାରହାଉସ)ସ୍ଥିତ ଏକ ଏକର ପରିମିତ ଜମିକୁ ଭାରତୀୟ ଗ୍ୟାସ ପ୍ରାଧିକରଣ (GAIL)କୁ 34.30 କୋଟି ଟଙ୍କା ଓ ସେଥିପାଇଁ ଆବଶ୍ୟକ ଟିକସ ମୂଲ୍ୟ ବିନିମୟରେ ବିକ୍ରୟ ପାଇଁ ନିଷ୍ପତ୍ତି ହୋଇଛି । ଏହି ଜମିବିକ୍ରୟ ଅର୍ଥକୁ କମ୍ପାନୀ ସରକାରୀ ତହବିଲରେ ଜମା ରଖିବେ ଯାହାକି ଋଣ ଓ ଅଗ୍ରୀମ ବାବଦକୁ ଭରଣା କରାଯିବ । ତେବେ ପ୍ରଥମେ କମ୍ପାନୀର ତତ୍କାଳ ଆବଶ୍ୟକତା ପୂରଣ ପରେ ବଳକା ଅର୍ଥ ସରକାରୀ ତହବିଲରେ ପୈଠ କରାଯିବ ।
ଭାରତ ଓ ସାଉଦି ଆରବ ମଧ୍ୟରେ ଶ୍ରମ  ସହଯୋଗ ନେଇ ରାଜିନାମା

ଭାରତ ଓ ସାଉଦି ଆରବ ମଧ୍ୟରେ ଶ୍ରମ ସହଯୋଗ ନେଇ ଏକ ରାଜିନାମା ହୋଇଛି । ଏହାକୁ କେନ୍ଦ୍ର କ୍ୟାବିନେଟ ପିଛିଲା ଭାବେ ଅନୁମୋଦନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ନୂଆଦିଲ୍ଲୀଠାରେ କେନ୍ଦ୍ର କ୍ୟାବିନେଟର ବୈଠକ ଅନୁଷ୍ଠିତ ହୋଇଥିଲା । ପ୍ରଧାନମନ୍ତ୍ରୀଙ୍କ ଗସ୍ତ କାଳରେ ଭାରତ ଓ ସାଉଦି ଆରବ ମଧ୍ୟରେ ଦୁଇ ଓ ତିନି ଏପ୍ରିଲ 2016 ରେ ଏହି ରାଜିନାମା ସ୍ୱାକ୍ଷରିତ ହୋଇଥିଲା । ଏହି ରାଜିନାମା ଫଳରେ ସାଉଦି ଆରବକୁ କାମ କରିବା ପାଇଁ ଯାଉଥିବା ଅଣ କୁଶଳୀ, ଅର୍ଦ୍ଧ କୁଶଳୀ, ଓ କୁଶଳୀ ଭାରତୀୟ ଶ୍ରମିକମାନଙ୍କ ପାଇଁ ଉପକାର ସିଦ୍ଧ ହେବ ।
ପରୀକ୍ଷା ସମ୍ପର୍କରେ ସ୍ୱରଚିତ କବିତା ଶେୟାର କରିଥିବାରୁ କେଭି ଓଏନଜିସି, ଡେରାଡୁନର ଛାତ୍ରୀ କୁମାରୀ ଦୀୟାଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପରୀକ୍ଷା ସମ୍ପର୍କରେ ସ୍ୱରଚିତ କବିତା ଶେୟାର କରିଥିବା କେଭି ଓଏନଜିସି, ଡେରାଡୁନର ଛାତ୍ରୀ କୁମାରୀ ଦୀୟାଙ୍କୁ ପ୍ରଶଂସା କରିଛନ୍ତି । କେନ୍ଦ୍ରୀୟ ବିଦ୍ୟାଳୟ ସଂଗଠନର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି; “ଖୁବ ସୃଜନଶୀଳ! ଚିନ୍ତାମୁକ୍ତ ପରୀକ୍ଷା ସବୁଠାରୁ ଭଲ ପରୀକ୍ଷା । ଆମେ ଚଳିତ ମାସ ୨୭ ତାରିଖରେ #ParikshaPeCharcha2023ରେ ଏ ସମ୍ପର୍କରେ ଅଧିକ ଆଲୋଚନା କରିବା ।”
ବ୍ରିକସ ବିଜନେସ ଫୋରମ ୨୦୨୨ର ଉଦଘାଟନ ସମାରୋହରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦବୋଧନ

ମହାମହୀମ, ବ୍ରିକସ ବ୍ୟବସାୟିକ ଉଦ୍ୟୋଗର ନେତୃବୃନ୍ଦ, ନମସ୍କାର! ବି୍ରକସର ସ୍ଥାପନ ଏହି ବିଶ୍ୱାସ ସହ ହୋଇଥିଲା ଯେ ବିକାଶଶୀଳ ଅର୍ଥ ବ୍ୟବସ୍ଥାଗୁଡ଼ିକର ଏହା ସମୂହ ବୈଶ୍ୱିକ ଅଭିବୃଦ୍ଧି ଇଞ୍ଜିନ ଭାବେ ଉଭା ହୋଇପାରିବେ । ଆଜି ଯେବେ ପୂରା ବିଶ୍ୱ କୋଭିଡ ପରବର୍ତ୍ତୀ ସୁଧାର ଉପରେ ଗୁରୁତ୍ୱ ଦେଉଛି, ସେତେବେଳେ ବ୍ରିକସ ଦେଶଗୁଡ଼ିକର ଭୂମିକା ଆଉଥରେ ପୁଣି ବହୁତ ମହତ୍ତ୍ୱପୂର୍ଣ୍ଣ ରହିବ । ବନ୍ଧୁଗଣ, ମହାମାରୀରୁ ଉତ୍ପନ୍ନ ଆର୍ଥିକ ସମସ୍ୟାଗୁଡ଼ିକ ସହ ମୁକାବିଲା ପାଇଁ ଆମେ ଭାରତରେ ‘ସଂସ୍କାର, ପ୍ରଦର୍ଶନ ଓ ପରିବର୍ତ୍ତନ’ର ମନ୍ତ୍ରକୁ ଆପଣାଇଥିଲୁ । ଏବଂ ଏହି ଆଭିମୁଖ୍ୟର ପରିଣାମ ଭାରତୀୟ ଅର୍ଥ ବ୍ୟବସ୍ଥାର କାର୍ଯ୍ୟଧାରାରୁ ସ୍ପଷ୍ଟ ହେଉଛି । ଏ ବର୍ଷ ଆମେ ୭.୫% ଅଭିବୃଦ୍ଧି ନେଇ ଆଶା କରୁଛୁ, ଯାହା ଆମକୁ ଦ୍ରୁତତମ ଅଭିବୃଦ୍ଧିଶୀଳ ଅର୍ଥନୀତିରେ ପରିଣତ କରିଛି । ବିକାଶଶୀଳ ନୂଆ ଭାରତରେ ସବୁ କ୍ଷେତ୍ରରେ ଟ୍ରାନ୍ସଫର୍ମେଟିଭ ପରିବର୍ତ୍ତନ ହେବାରେ ଲାଗିଛି । ଆଜି ମୁଁ ୪ଟି ପ୍ରମୁଖ ପଦକ୍ଷେପ ଉପରେ ଆପଣଙ୍କ ଧ୍ୟାନ କେନ୍ଦ୍ରିତ କରିବାକୁ ଚାହୁଁଛି । ପ୍ରଥମେ, ଭାରତର ବର୍ତ୍ତମାନ ଅର୍ଥନୈତିକ ସୁଧାରତାର ଏକ ପ୍ରମୁଖ ସ୍ତମ୍ଭ ପ୍ରଯୁକ୍ତି–କୈନ୍ଦି୍ରକ ଅଭିବୃଦ୍ଧି ହୋଇଛି । ଆମେ ସବୁ କ୍ଷେତ୍ରରେ ଅଭିନବକରଣକୁ ସମର୍ଥନ ଦେଉଛୁ । ଆମେ ମହାକାଶ, ନୀଳ ଅର୍ଥନୀତି, ସବୁଜ ଉଦଜାନ, ସ୍ୱଚ୍ଛ ଶକ୍ତି, ଡ୍ରୋନ, ଜିଓ–ସ୍ପାସିଆଲ, ଡାଟା, ଭଳି ଅନେକ କ୍ଷେତ୍ରରେ ଅଭିନବକରଣ–ଅନୁକୂଳ ନୀତି ପ୍ରସ୍ତୁତ କରିଛୁ । ଆଜି ଭାରତରେ ଅଭିନବକରଣ ପାଇଁ ବିଶ୍ୱରେ ସବୁଠୁ ଉତ୍ତମ ଇକୋ–ସିଷ୍ଟମ ରହିଛି, ଯାହା ଭାରତୀୟ ଷ୍ଟାର୍ଟଅପର ବର୍ଦ୍ଧିତ ସଂସ୍ଥ୍ୟାରେ ଦେଖାଯାଉଛି । ଭାରତର ୭୦,୦୦୦ରୁ ଅଧିକ ଷ୍ଟାର୍ଟଅପରେ ୧୦୦ରୁ ଅଧିକ ୟୁନିକର୍ଣ୍ଣ ରହିଛି, ଏବଂ ଏଗୁଡ଼ିକର ସଂଖ୍ୟା ନିରନ୍ତର ଭାବେ ବଢ଼ିବାରେ ଲାଗିଛି । ଦ୍ୱିତୀୟତଃ, ମହାମାରୀ ବେଳେ ମଧ୍ୟ ଭାରତ ‘ଇଜ ଅଫ ଡୁଇଙ୍ଗ ବିଜନେସ’କୁ ସୁଧାରିବା ପାଇଁ ଅନେକ ପ୍ରୟାସ ଜାରି ରଖିଛି । ବ୍ୟବସାୟରେ ଅନୁପାଳନ ବୋଝ କମ୍ କରିବା ପାଇଁ ହଜାର ହଜାର ନିୟମରେ ସଂଶୋଧନ ଅଣାଯାଇଛି । ସରକାରୀ ନୀତି ଓ ପଦ୍ଧତିରେ ଅଧିକ ପାରଦର୍ଶିତା ଏବଂ ସ୍ଥିରତା ଆଣିବା ପାଇଁ ବଡ଼ ଧରଣର କାମ ଜାରି ରହିଛି । ତୃତୀୟତଃ, ଭାରତରେ ଭିତ୍ତିଭୂମିକୁ ବ୍ୟାପକ ସ୍ତରରେ ସୁଧାର ବି କରାଯାଉଛି ଏବଂ ତାହାର ସମ୍ପ୍ରସାରଣ ମଧ୍ୟ ହେଉଛି । ଏଥିପାଇଁ ଭାରତ ଏକ ଜାତୀୟ ମାଷ୍ଟରପ୍ଲାନ ପ୍ରସ୍ତୁତ କରିଛି । ଏବଂ ଆମର ଜାତୀୟ ଭିତ୍ତିଭୂମି ପାଇପଲାଇନ ଆଧାରରେ ୧.୫ ଟ୍ରିଲିୟନ ଡଲାର ନିବେଶ ସୁଯୋଗ ରହିଛି । ଏବଂ ଚତୁର୍ଥରେ, ଭାରତରେ ଆଜି ଯେଉଁଭଳି ଡିଜିଟାଲ ପରିବର୍ତ୍ତନ ହେଉଛି, ଏହା ବିଶ୍ୱରେ ପ୍ରଥମେ କଦାପି ଦେଖିବାକୁ ମିଳି ନଥିଲା । ୨୦୨୫ ସୁଦ୍ଧା ଭାରତୀୟ ଡିଜିଟାଲ ଅର୍ଥନୀତିର ମୂଲ୍ୟ ୧ ଟି୍ରଲିୟନ ଡଲାରରେ ପହଞ୍ଚିଯିବ । ଡିଜିଟାଲ କ୍ଷେତ୍ରର ଅଭିବୃଦ୍ଧି ଦ୍ୱାରା ମହିଳାମାନଙ୍କ ଭାଗୀଦାରିକୁ ପ୍ରୋତ୍ସାହନ ମିଳିଛି । ଆମର ଆଇଟି କ୍ଷେତ୍ରରେ କାମ କରୁଥିବା ୪.୪ ନିୟୁତ ପେସାଦାରଙ୍କ ମଧ୍ୟରେ ପାଖାପାଖି ୩୬% ମହିଳା । ପ୍ରଯୁକ୍ତିଭିତ୍ତିକ ଆର୍ଥିକ ଅନ୍ତର୍ଭୁକ୍ତୀକରଣର ସର୍ବାଧିକ ଲାଭ ମଧ୍ୟ ଆମର ଗ୍ରାମୀଣ ମହିଳାମାନଙ୍କୁ ମିଳୁଛି । ବ୍ରିକସ ମହିଳା ବ୍ୟବସାୟ ସଂଘ ଭାରତରେ ହେଉଥିବା ଏହି ପରିବର୍ତ୍ତନ ଉପରେ ଏକ ଅଧ୍ୟୟନ କରିପାରେ । ଏହିଭଳି ଭାବେ ଅଭିନବକରଣ କୈନ୍ଦି୍ରକ ସୁଧାର ଉପରେ ଆମେ ଏକ ଉପଯୋଗୀ ଆଲୋଚନା କରିପାରିବା । ଆମର ଷ୍ଟାର୍ଟଅପଗୁଡ଼ିକ ମଧ୍ୟରେ ନିୟମିତ ବିନିମୟ ପାଇଁ ବ୍ରିକସ ବିଜନେସ ଫୋରମ ଏକ ପ୍ଲାଟଫର୍ମ ବିକାଶ କରିପାରେ ବୋଲି ମୁଁ ପରାମର୍ଶ ଦେଉଛି । ମୁଁ ନିଶ୍ଚିତ ଯେ ଆଜିର ବ୍ରିକସ ବିଜନେସ ଫୋରମର ଆଲୋଚନା ଅତ୍ୟନ୍ତ ଲାଭଦାୟକ ହେବ । ଏଥିପାଇଁ ମୁଁ ଆପଣମାନଙ୍କୁ ଶୁଭକାମନା ଜଣାଉଛି । ଧନ୍ୟବାଦ ।
ତୈଳ ଏବଂ ଗ୍ୟାସ ଲାଗି ପରିବର୍ଦ୍ଧିତ ରିକଭରୀ ବ୍ୟବସ୍ଥାକୁ ପ୍ରୋତ୍ସାହନ ସଂକ୍ରାନ୍ତ ନୀତିଗତ ଢାଂଚାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ତୈଳ ଏବଂ ଗ୍ୟାସର ଘରୋଇ ଉତ୍ପାଦନକୁ ପ୍ରୋତ୍ସାହନ ଦେବା ଲାଗି ବର୍ତ୍ତମାନର ହାଇଡ୍ରୋକାର୍ବନ ଭଣ୍ଡାରରୁ ରିକଭରୀରେ ସୁଧାର ଲାଗି ପରିବର୍ଦ୍ଧିତ ରିକଭରୀ (ଇଆର)/ଉନ୍ନତ ରିକଭରୀ (ଆଇଆର)/ଅଣପାରମ୍ପରିକ ହାଇଡ୍ରୋକାର୍ବନ (ୟୁଏଚସି) ଉତ୍ପାଦନ ପଦ୍ଧତି/କୌଶଳକୁ ବିକଶିତ କରିବା ସଂକ୍ରାନ୍ତ ନୀତିଗତ ଢାଂଚାକୁ ମଞ୍ଜୁରି ଦେଇଛନ୍ତି । ଇଆରରେ ପରିବର୍ଦ୍ଧିତ ତୈଳ ରିକଭରି (ଇଓଆର) ଏବଂ ପରିବର୍ଦ୍ଧିତ ଗ୍ୟାସ ରିକଭରୀ (ଇଜିଆର) ସାମିଲ ରହିଛି । ଅଣ-ପାରମ୍ପରିକ ହାଇଡ୍ରୋକାର୍ବନ (ୟୁଏଚସି) ଉତ୍ପାଦନ ପଦ୍ଧତି/କୌଶଳରେ ଶେଲ ତୈଳ ଏବଂ ଗ୍ୟାସ ଉତ୍ପାଦନ, ଟାଇଟ ତୈଳ ଏବଂ ଗ୍ୟାସ, ଶେଲ, ଗ୍ୟାସ ହାଇଡ୍ରେଟ୍ସ ଏବଂ ଭାରୀ ତୈଳରୁ ଉତ୍ପାଦନ ସାମିଲ ରହିଛି । ପରିବର୍ଦ୍ଧିତ ରିକଭରୀ, ଉନ୍ନତ ରିକଭରୀ ଏବଂ ଅଣ ପାରମ୍ପରିକ ହାଇଡ୍ରୋକାର୍ବନ ଉତ୍ପାଦନ ଲାଗି ଅତ୍ୟଧିକ ପୁଞ୍ଜି ଏବଂ ଜଟିଳ ପ୍ରଯୁକ୍ତିର ଆବଶ୍ୟକତା ରହିଥାଏ । ସେଥିପାଇଁ ଏହା ଅତି ଆହ୍ୱାନପୂର୍ଣ୍ଣ ହୋଇଥାଏ । ଏଥିପାଇଁ ସହାୟକ ମୌଳିକ ଢାଂଚା ପ୍ରତିଷ୍ଠା କରିବା, ଲଜିଷ୍ଟିକ ସହାୟତା, ରାଜସ୍ୱ ପ୍ରୋତ୍ସାହନ ଓ ଅନୁକୂଳ ପରିବେଶ ପ୍ରସ୍ତୁତ କରିବାର ଆବଶ୍ୟକତା ଥାଏ । ଏହି ନୀତିର ରଣନୈତିକ ଉଦ୍ଦେଶ୍ୟ ଏକାଡେମିକ ଏବଂ ଗବେଷଣା ପ୍ରତିଷ୍ଠାନ, ଉଦ୍ୟୋଗ ଏବଂ ଶିକ୍ଷା ପ୍ରତିଷ୍ଠାନ ମଧ୍ୟରେ ଉନ୍ନତ ତାଳମେଳ ଜରିଆରେ ଅନୁକୂଳ ପରିବେଶ ସୃଷ୍ଟି କରିବା, ଉତ୍ତୋଳନ ଏବଂ ଉତ୍ପାଦନ (ଇଏଣ୍ଡପି) ଠିକାଦାରମାନଙ୍କୁ ଇଆର/ଆଇଆର/ୟୁଏଚସି ବ୍ୟବସ୍ଥା/କୌଶଳ ବ୍ୟବହାର ଲାଗି ସହାୟତା ଏବଂ ପ୍ରୋତ୍ସାହନ ଯୋଗାଇଦେବା ଅଟେ । ଏହି ନୀତି ସମସ୍ତ ଅନୁବନ୍ଧ ପ୍ରଣାଳୀ ଏବଂ ନାମାଙ୍କିତ କ୍ଷେତ୍ରରେ ଲାଗୁ ହେବ । ଏହି ନୀତିଗତ ପଦକ୍ଷେପର ଦ୍ୱାରା ନୂତନ ନିବେଶକୁ ପ୍ରୋତ୍ସାହନ ମିଳିବ, ଆର୍ଥିକ ଗତିବିଧି ତ୍ୱରାନ୍ୱିତ ହେବ ଏବଂ ଅତିରିକ୍ତ ନିଯୁକ୍ତି ସୁଯୋଗ ସୃଷ୍ଟି ହେବ ବୋଲି ଆଶା କରାଯାଉଛି । ଏହି ନୀତି ଦ୍ୱାରା ନୂତନ, ଅଭିନବ ଏବଂ ଅତ୍ୟାଧୁନିକ ପ୍ରଯୁକ୍ତିର ବ୍ୟବହାର ଏବଂ ଜ୍ଞାନକୌଶଳ ସମ୍ବନ୍ଧୀୟ ସମନ୍ଵୟକୁ ପ୍ରୋତ୍ସାହନ ମିଳିବ ଯାହାଦ୍ୱାରା ବର୍ତ୍ତମାନର କ୍ଷେତ୍ରରେ ଉତ୍ପାଦକତାରେ ସୁଧାର ଆସିବ । ଏହି ନୀତି ଅନ୍ତର୍ଗତ ଇଆର ପ୍ରକଳ୍ପର ବ୍ୟୟରେ ବିପଦ ହ୍ରାସ କରିବା ଲାଗି ଇଆର କ୍ଷମତା, ଉଚିତ ଇଆର କୌଶଳର ଆକଳନ ଏବଂ ରାଜସ୍ୱ ପ୍ରୋତ୍ସାହନ ଆଧାରରେ ପ୍ରତ୍ୟେକ କ୍ଷେତ୍ରର ବ୍ୟବସ୍ଥିତ ଆକଳନର ପରିକଳ୍ପନା କରାଯାଇଛି ଯାହାଦ୍ୱାରା ନିବେଶକୁ ଆର୍ଥିକ ଭାବେ ବ୍ୟବହାରିକ କରାଯାଇପାରିବ । ଏହି ନୀତିର ପ୍ରମୁଖ ବିଶେଷତ୍ୱ ମଧ୍ୟରେ ସରକାରଙ୍କ କ୍ଷମତା ପ୍ରାପ୍ତ ଅନୁଷ୍ଠାନ ଜରିଆରେ କ୍ଷେତ୍ରର ବାଧ୍ୟତାମୂଳକ ଯାଂଚ ଅନୁଧ୍ୟାନ ସୁନିଶ୍ଚିତ କରିବା ଏବଂ ବାଣିଜ୍ୟିକ ସ୍ତରରେ ଇଆର ପ୍ରକଳ୍ପର କାର୍ଯ୍ୟାନ୍ୱୟନ ଜରିଆରେ ଏହାକୁ ପାଇଲଟ ଆଧାରରେ ଲାଗୁ କରିବା ସାମିଲ ରହିଛି । ପରିବର୍ଦ୍ଧିତ ରିକଭରୀ (ଇଆର) ସମିତି ଗଠନ କରାଯାଇଛି ସେଥିରେ ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ମନ୍ତ୍ରଣାଳୟ ଏବଂ ହାଇଡ୍ରୋକାର୍ବନ ମହାନିର୍ଦ୍ଦେଶାଳୟର ପ୍ରତିନିଧି, ଶିକ୍ଷା ଏବଂ ଖନନ କ୍ଷେତ୍ରର ବିଶେଷଜ୍ଞ ସାମିଲ ରହିଛନ୍ତି । ସମିତି ଏହି ନୀତିକୁ ଲାଗୁ ଏବଂ ଅନୁଧ୍ୟାନ କରିବ । ଏହି ନୀତି ବିଜ୍ଞପ୍ତି ପ୍ରକାଶ ପାଇବାର ତାରିଖ ଠାରୁ ପରବର୍ତ୍ତୀ 10 ବର୍ଷର ଅବଧି ଲାଗି ଲାଗୁ ରହିବ । ତେବେ ରାଜସ୍ୱ ପ୍ରୋତ୍ସାହନ ଇଆର/ୟୁଏଚସି ପ୍ରକଳ୍ପରେ ଉତ୍ପାଦନ ଆରମ୍ଭ କରିବାର ତାରିଖ ଠାରୁ 120 ମାସର ଅବଧି ଲାଗି ଉପଲବ୍ଧ ରହିବ । ଏହି ନୀତି ଅନ୍ତର୍ଗତ ବିଭିନ୍ନ ପ୍ରକ୍ରିୟାକୁ ପୂରଣ କରିବା ଲାଗି ସମୟ-ସୀମା ନିର୍ଦ୍ଧାରଣ କରାଯାଇଛି । ନିର୍ଦ୍ଧାରିତ କୂପରେ ଇଆର କୌଶଳକୁ ଲାଗୁ କରାଯିବା ଦ୍ୱାରା ହେଉଥିବା ଅତିରିକ୍ତ ଉତ୍ପାଦନ ଉପରେ ଉପଟିକସ/ରୟାଲିଟିରେ ଆଂଶିକ ଛାଡ଼ ରୂପରେ ରାଜସ୍ୱ ପ୍ରୋତ୍ସାହନ ଦିଆଯାଇଛି । ପୁରୁଣା ତୈଳ କୂପରେ ଉନ୍ନତ ପ୍ରଯୁକ୍ତିର ବ୍ୟବହାର ଦ୍ୱାରା ହାଇଡ୍ରୋକାର୍ବନ ଉତ୍ପାଦନକୁ ଦ୍ରୁତ କରାଯାଇପାରିବ । ଏହାଦ୍ୱାରା ମୂଳ ତୈଳ ଉତ୍ପାଦନରେ 5 ପ୍ରତିଶତର ବୃଦ୍ଧି ହାର ଦ୍ୱାରା ପରବର୍ତ୍ତୀ 20 ବର୍ଷରେ 120 ଏମଏମଟି ଅତିରିକ୍ତ ତୈଳ ଉତ୍ପାଦନ ପାଇଁ ଲକ୍ଷ୍ୟ ରଖାଯାଇଛି । ଗ୍ୟାସ ବ୍ୟାପାରରେ ମୂଳ ଉତ୍ପାଦନରେ 3 ପ୍ରତିଶତର ବୃଦ୍ଧି ହାର ଦ୍ୱାରା ପରବର୍ତ୍ତୀ 20 ବର୍ଷ ପାଇଁ 52 ବିସିଏମ ଅତିରିକ୍ତ ଗ୍ୟାସ ଉତ୍ପାଦନ ପାଇଁ ଲକ୍ଷ୍ୟ ରଖାଯାଇଛି ।
ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ପ୍ରଧାନମନ୍ତ୍ରୀଙ୍କ ଶୋକପ୍ରକା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ଗଭୀର ଶୋକ ପ୍ରକଟ କରିଛନ୍ତି। ଏକ ଟୁଇଟ୍‌ରେ ପ୍ରଧାନମନ୍ତ୍ରୀ କହିଛନ୍ତି, “ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ଗଭୀର ଭାବେ ମର୍ମାହତ। ଶୋକସନ୍ତପ୍ତ ପରିବାରବର୍ଗଙ୍କ ପ୍ରତି ମୋର ସମବେଦନା। ଆହତମାନଙ୍କର ଆଶୁ ଆରୋଗ୍ୟ କାମନା କରୁଛି। ମହାରାଷ୍ଟ୍ରରେ ପ୍ରବଳ ବର୍ଷା ଯୋଗୁ ସୃଷ୍ଟି ହୋଇଥିବା ସ୍ଥିତି ଉପରେ ନଜର ରଖାଯାଇଛି ଏବଂ ପ୍ରଭାବିତମାନଙ୍କୁ ଆବଶ୍ୟକ ସହାୟତା ଯୋଗାଇ ଦିଆଯାଉଛି।” ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୃତକଙ୍କ ନିକଟ ସମ୍ପର୍କୀୟମାନଙ୍କୁ 2 ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ଏବଂ ଆହତମାନଙ୍କୁ 50,000 ଟଙ୍କା ସହାୟତାର ଘୋଷଣା କରିଛନ୍ତି। ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ କରାଯାଇଥିବା ଏକ ଟୁଇଟ୍‌ରେ କୁହାଯାଇଛି, “ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ମହାରାଷ୍ଟ୍ରର ରାଇଗଡ଼ ଠାରେ ଭୂସ୍ଖଳନ ଯୋଗୁ ପ୍ରାଣ ହରାଇଥିବା ଲୋକମାନଙ୍କର ନିକଟ ସମ୍ପର୍କୀୟମାନଙ୍କ ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ 2 ଲକ୍ଷ ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ଏବଂ ଆହତମାନଙ୍କୁ 50,000 ଟଙ୍କାର ସହାୟତା ପ୍ରଦାନ କରିବାକୁ ଘୋଷଣା କରିଛନ୍ତି।”
କେନ୍ଦ୍ର କ୍ୟାବିନେଟ ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ବିଭାଗ (ଡିଏସଆଇଆର) ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର) ସହ ପରାମର୍ଶ ବିକାଶ କେନ୍ଦ୍ର (ସିଡିସି)ର କର୍ମଚାରୀ, ଚଳନ୍ତି ସମ୍ପତ୍ତି ଓ ଦେୟ ସହ ବିଲୟକୁ ମଞ୍ଜୁରି ପ୍ରଦାନ କଲେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଆୟୋଜିତ କେନ୍ଦ୍ର କ୍ୟାବିନେଟ ବୈଠକରେ ନିମ୍ନ ପଦକ୍ଷେପଗୁଡିକୁ ମଞ୍ଜୁରି ପ୍ରଦାନ କରିଛନ୍ତି । ୧॰ ପରାମର୍ଶ ବିକାଶ କେନ୍ଦ୍ର (ସିଡିସି)ରେ କାର୍ଯ୍ୟରତ ୧୩ କର୍ମଚାରୀଙ୍କୁ ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର)ରେ ତେର (୧୩) ଅତିରିକ୍ତ ପଦବୀ ସୃଷ୍ଟି କରି ନିୟୋଜିତ କରାଯିବ । ୨॰ ଇଣ୍ଡିଆ ହାବିଟାଟ ସେଣ୍ଟର, ନୂଆଦିଲ୍ଲୀରେ ପରାମର୍ଶ ବିକାଶ କେନ୍ଦ୍ର (ସିଡିସି) ଅଧିନରେ ଥିବା ପରିସରକୁ ପୁନଃ ଆବଣ୍ଚନ ପାଇଁ ଇଣ୍ଡିଆ ହାବିଟାଟ ସେଣ୍ଟରକୁ ପ୍ରଦାନ କରାଯିବ ଓ ପୁନଃ ଆବଣ୍ଟନରୁ ପ୍ରାପ୍ତ ରାଶି ଭାରତ ସଞ୍ଚୟ ନିଧିରେ ଜମା ହେବ । ୩॰ ବିଳୟ ପରେ ପରାମର୍ଶ ବିକାଶ କେନ୍ଦ୍ର (ସିଡିସି)ର ସମସ୍ତ ଚଳନ୍ତି ସମ୍ପତ୍ତି ଓ ଦେୟ ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର)କୁ ହସ୍ତାନ୍ତରିତ ହୋଇଯିବ । ମୁଖ୍ୟ ପ୍ରଭାବ: ଏହି ଦୁଇଟି ସଂସ୍ଥାର ବିଲୟ କେବଳ ବିଭାଗୀୟ କାମକୁ ସୁବ୍ୟବସ୍ଥିତ କରିବ ନାହିଁ ବରଂ ଏହା ପ୍ରଧାନମନ୍ତ୍ରୀଙ୍କ ସର୍ବନିମ୍ନ ସରକାର- ସର୍ବାଧିକ ଶାସନ ଆହ୍ୱାନର ଅନୁରୂପ ହେବ । ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର)କୁ ଶିକ୍ଷା, ବୈଷୟିକ ନିର୍ଗମ ଆଦି ସହ ସମ୍ବନ୍ଧିତ ପରାମର୍ଶ କ୍ଷେତ୍ରରେ ସିଡିସିର ଅନୁଭବୀ କର୍ମଚାରୀମାନଙ୍କ ସେବାର ଲାଭ ମିଳିପାରିବ । ଏହି ବିଲୟ ଯୋଗୁଁ ସିଏସଆଇଆରର ନିମ୍ନ ଆବଶ୍ୟକତାଗୁଡିକର ମାନ ବୃଦ୍ଧି ହେବାର ଆଶା ରହିଛି । ୧॰ ପ୍ରକଳ୍ପଗୁଡିକର ବୈଷୟିକ-ବ୍ୟାବସାୟିକ ଆକଳନ । ୨॰ କ୍ଷେତ୍ରରେ ନିୟୋଜିତ ସିଏସଆଇଆରର ପ୍ରଯୁକ୍ତିଗୁଡିକର ସାମାଜିକ-ଆର୍ଥିକ ପ୍ରଭାବ ବିଶ୍ଳେଷଣ ୩॰ ହିତଧାରକମାନଙ୍କ ଆବଶ୍ୟକତା ପୂରଣ କରିବା ବା ବଜାର ସମ୍ବନ୍ଧିତ ପ୍ରସ୍ତୁତି ପାଇଁ ସିଏସଆଇଆରର ପ୍ରଯୁକ୍ତି ଆଧାରିତ ପ୍ରୋଟୋଟାଇପର ବିକାଶ ଓ ସିଏସଆଇଆରର ପ୍ରଯୁକ୍ତିଗୁଡିକର କାର୍ଯ୍ୟାନ୍ୱୟନ ପାଇଁ ବିସ୍ତୃତ ଡିଜାଇନ ଓ ଇଞ୍ଜିନିୟରିଂ ପ୍ରସ୍ତୁତି ପାଇଁ ଉପଯୁକ୍ତ ପରାମର୍ଶଦାତା ଚୟନ । ୪॰ ବାଣିଜ୍ୟ ବିକାଶ କାର୍ଯ୍ୟକ୍ରମଗୁଡିକ
ପ୍ରଗତି ମାଧ୍ୟମରେ ପ୍ରଧାନମନ୍ତ୍ରୀଙ୍କ ସମୀକ୍ଷା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଗତି ମାଧ୍ୟମରେ ଆଜି ବିଭିନ୍ନ ରାଜ୍ୟ ଓ ମନ୍ତ୍ରଣାଳୟ ସଂଲଗ୍ନ କାର୍ଯ୍ୟକ୍ରମର ଅଗ୍ରଗତି ସମୀକ୍ଷା କରିଛନ୍ତି । ଏହା ପ୍ରଧାନମନ୍ତ୍ରୀଙ୍କର 23ତମ ପ୍ରଗତି ସମୀକ୍ଷା ବୈଠକ । ଆଜିର ବୈଠକରେ ପ୍ରଧାନମନ୍ତ୍ରୀ ରେଳବାଇ, ରାଜପଥ, ଶକ୍ତି ଏବଂ ଅକ୍ଷୟ ଶକ୍ତି କ୍ଷେତ୍ରର 9ଟି ଭିତ୍ତିଭୂମି ପ୍ରକଳ୍ପର ଅଗ୍ରଗତି ସମୀକ୍ଷା କରିଛନ୍ତି । 30 ହଜାର କୋଟି ଟଙ୍କାରୁ ଅଧିକ ମୂଲ୍ୟର ଏହି ଭିତ୍ତିଭୂମି ପ୍ରକଳ୍ପଗୁଡିକ ଓଡିଶା, ଆନ୍ଧ୍ରପ୍ରଦେଶ, ପଶ୍ଚିମବଙ୍ଗ, କର୍ଣ୍ଣାଟକ, ତାମିଲନାଡୁ, କେରଳ, ନାଗାଲାଣ୍ଡ, ଆସାମ, ମହାରାଷ୍ଟ୍ର, ତେଲଙ୍ଗାନା ଏବଂ ଉତ୍ତରାଖଣ୍ଡରେ କାର୍ଯ୍ୟକାରୀ ହେଉଛି । ପ୍ରଧାନମନ୍ତ୍ରୀ ଖଣିଜ କ୍ଷେତ୍ର କଲ୍ୟାଣ ଯୋଜନାର କାର୍ଯ୍ୟକାରୀତା ଏବଂ ଅଗ୍ରଗତି ସମ୍ପର୍କରେ ଆଜିର ପ୍ରଗତି ସମୀକ୍ଷା ବୈଠକରେ ବିସ୍ତୃତଭାବେ ଆଲୋଚନା ହୋଇଥିଲା । ପ୍ରଧାନମନ୍ତ୍ରୀ କହିଥିଲେ ଯେ, ଜିଲ୍ଲା ଖଣିଜ ଫାଉଣ୍ଡେସନକୁ ମିଳୁଥିବା ପାଣ୍ଠିର ଠିକଣା ସମୟରେ ଏବଂ ଠିକଣା ଜାଗାରେ ବିନିଯୋଗ ହେବାକୁ ପଡିବ । ସମ୍ପୃକ୍ତ ଜିଲ୍ଲାର ଯେଉଁସବୁ ବିକାଶଗତ ଅନଗ୍ରସରତା ରହିଛି ତାହାକୁ ଦୂର କରିବା ଦିଗରେ ଖଣିଜ ଫାଉଣ୍ଡେସନର ପାଣ୍ଠି ବେଶ ସହାୟକ ହେବ । ଏହି ପାଣ୍ଠିର ଉପଯୁକ୍ତ ବିନିଯୋଗ କରି 2022 ସୁଦ୍ଧା ଆବଶ୍ୟକ ପରିଣାମ ହାସଲ କରିବାକୁ ପଡିବ । ଏହି ବର୍ଷ ଭାରତ ସ୍ୱାଧିନତାର 75 ବର୍ଷ ପାଳନ କରୁଥିବା ପରିପ୍ରେକ୍ଷୀରେ ବିକାଶ ଲାଗି ଉପଲବ୍ଧ ପାଣ୍ଠିକୁ ଶୀଘ୍ର ବିନିଯୋଗ କରିବା ଲାଗି ସେ ପରାମର୍ଶ ଦେଇଥିଲେ । ଆଜିର 23ତମ ପ୍ରଗତି ସମୀକ୍ଷା ବୈଠକରେ ଉପଭୋକ୍ତାମାନଙ୍କ ଆପତି ଅଭିଯୋଗର ଶୁଣାଣି ଓ ଏହାର ସମାଧାନ ଦିଗରେ କେତେ କ’ଣ ଅଗ୍ରଗତି ହୋଇଛି ସେ ନେଇ ମଧ୍ୟ ବିସ୍ତୃତ ଆଲୋଚନା ହୋଇଛି । ଉପଭୋକ୍ତା ଅଭିଯୋଗଗୁଡିକର ଆଶୁ ଫଏସଲା କରିବା ଦିଗରେ ନିଆଯାଉଥିବା ପଦକ୍ଷେପ ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ଅବଗତ କରାଯାଇଥିଲା । ତେବେ ପ୍ରଧାନମନ୍ତ୍ରୀ ବହୁ ସଂଖ୍ୟାରେ ଆସୁଥିବା ଉପଭୋକ୍ତା ଅଭିଯୋଗ ନେଇ ଉଦବେଗ ପ୍ରକାଶ କରିଥିଲେ । ସେ ଏହିସବୁ ମାମଲାଗୁଡିକର ଶୀଘ୍ର ଫଏସଲା ବ୍ୟବସ୍ଥା କରି ଉପଭୋକ୍ତାମାନଙ୍କୁ ଠିକ୍ ସମୟରେ ଲାଭ ପହଂଚାଇବା ପାଇଁ ପରାମର୍ଶ ଦେଇଥିଲେ । ଏଥି ପୂର୍ବରୁ ପ୍ରଧାନମନ୍ତ୍ରୀ 22ଟି ପ୍ରଗତି ବୈଠକ ମାଧ୍ୟମରେ 200 ଭିତ୍ତିଭୂମି ପ୍ରକଳ୍ପର ସମୀକ୍ଷା କରିସାରିଛନ୍ତି । ଏହିସବୁ ପ୍ରକଳ୍ପରେ 9.31 ଲକ୍ଷ କୋଟି ଟଙ୍କାର ପୁଞ୍ଜି ନିବେଶ ହୋଇଛି । ଏହାଛଡା 17ଟି କ୍ଷେତ୍ରରେ ସାଧାରଣ ଆପତ୍ତି ଅଭିଯୋଗର ଆସୁ ଫଏସଲା କରାଯିବା ନେଇ ମଧ୍ୟ ପ୍ରଧାନମନ୍ତ୍ରୀ ସମୀକ୍ଷା କରିଛନ୍ତି ।
ନେପାଳର ପ୍ରଧାନମନ୍ତ୍ରୀ ଭାବରେ ର୍ନିବାଚିତ ହୋଇଥିବାରୁ ପୁଷ୍ପ କମଲ ଦହଲ ‘ପ୍ରଚଣ୍ଡ’ ଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନେପାଳର ପ୍ରଧାନମନ୍ତ୍ରୀ ଭାବରେ ର୍ନିବାଚିତ ହୋଇଥିବାରୁ କମ୍ରେଡ ପ୍ରଚଣ୍ଡଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ନେପାଳର ପ୍ରଧାନମନ୍ତ୍ରୀ ଭାବରେ ର୍ନିବାଚିତ ହୋଇଥିବାରୁ କମ୍ରେଡ ପ୍ରଚଣ୍ଡଙ୍କୁ ହାର୍ଦ୍ଦିକ ଅଭିନନ୍ଦନ । ଭାରତ ଏବଂ ନେପାଳ ମଧ୍ୟରେ ଅନନ୍ୟ ସମ୍ପର୍କ ଗଭୀର ସାଂସ୍କୃତିକ ସଂଯୋଗ ଏବଂ ଲୋକଙ୍କ ପାରସ୍ପରିକ ସମ୍ପର୍କ ଉପରେ ଆଧାରିତ । ଏହି ବନ୍ଧୁତାକୁ ଆହୁରି ଦୃଢ କରିବା ପାଇଁ ମୁଁ ଆପଣଙ୍କ ସହ ମିଶି କାମ କରିବାକୁ ଅପେକ୍ଷା କରିଛି ।”
ଅଗଷ୍ଟ ୨୮ରେ ପ୍ରଧାନମନ୍ତ୍ରୀ ଜାଲିଆନାୱାଲା ବାଗ ସ୍ମାରକର ନବୀକରଣ ହୋଇଥିବା କଂପ୍ଲେକ୍ସ ଦେଶକୁ ଉତ୍ସର୍ଗ କରିବ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାଲିଆନାୱାଲା ବାଗ ସ୍ମାରକର ନବୀକରଣ ହୋଇଥିବା କଂପ୍ଲେକ୍ସକୁ ୨୮ ଅଗଷ୍ଟ ୨୦୨୧ ରେ ଭିଡିଓ କନଫରେନ୍ସିଂ ମାଧ୍ୟମରେ ଦେଶକୁ ଉତ୍ସର୍ଗ କରିବେ । ସେ ଆହୁରି ମଧ୍ୟ ସ୍ମାରକୀରେ ବିକଶିତ ସଂଗ୍ରହାଳୟ ଗ୍ୟାଲେରୀର ଉଦଘାଟନ କରିବେ । ଏହି କାର୍ଯ୍ୟକ୍ରମରେ କଂପ୍ଲେକ୍ସ ର ନବୀକରଣ ପାଇଁ ସରକାର ନେଇଥିବା ଏକାଧିକ ବିକାଶମୂଳକ ପଦକ୍ଷେପ ମଧ୍ୟ ପ୍ରଦର୍ଶିତ ହେବ । ପଦକ୍ଷେପ ଗ୍ରହଣ ଅନାବଶ୍ୟକ ଏବଂ ଅବ୍ୟବହୃତ ଅଟ୍ଟାଳିକାର ଆବଶ୍ୟକତା ଅନୁଯାୟୀ ପୁନଃ ବ୍ୟବହାର ମାଧ୍ୟମରେ ଚାରୋଟି ସଂଗ୍ରହାଳୟ ଗ୍ୟାଲେରୀ ସୃଷ୍ଟି କରାଯାଇଛି । ଗ୍ୟାଲେରୀଗୁଡିକ ସେହି ସମୟ ମଧ୍ୟରେ ପଞ୍ଜାବରେ ଘଟିଥିବା ଘଟଣାଗୁଡ଼ିକର ଐତିହାସିକ ମୂଲ୍ୟ ପ୍ରଦର୍ଶନ କରୁଛି ଯେଉଁଥିରେ ଅଡିଓ–ଭିଜୁଆଲ୍ ଜ୍ଞାନକୌଶଳ, ପ୍ରୋଜେକସନ ମ୍ୟାପିଂ ଏବଂ ୩ଡି ପ୍ରତିନିଧିତ୍ୱ ସହିତ କଳା ଏବଂ ମୂର୍ତ୍ତି ସ୍ଥାପନର ମିଶ୍ରଣ ହୋଇଛି । ୧୩ ଏପ୍ରିଲ, ୧୯୧୯ ରେ ଘଟିଥିବା ଘଟଣାଗୁଡ଼ିକୁ ପ୍ରଦର୍ଶନ କରିବା ପାଇଁ ଶବ୍ଦ ଏବଂ ଆଲୋକ ପ୍ରଦର୍ଶନ ବ୍ୟବସ୍ଥା କରାଯାଇଛି । କମ୍ପେ୍ଲକ୍ସରେ ଏକାଧିକ ବିକାଶମୂଳକ ପଦକ୍ଷେପ ନିଆଯାଇଛି । ପଞ୍ଜାବର ସ୍ଥାନୀୟ ସ୍ଥାପତ୍ୟ ଶୈଳୀ ସହିତ ଅନୁରୂପ ଭାବେ ବିସ୍ତୃତ ଐତିହ୍ୟ ପୁନରୁଦ୍ଧାର କାର୍ଯ୍ୟ କରାଯାଇଛି । ଶାହିଡି କୂଅର ମରାମତି ଏବଂ ନିର୍ମାଣ ସହିତ ପୁନଃ ସ୍ଥାପିତ ହୋଇଛି । ବାଗର ହୃଦୟ, ଅଗ୍ନି ସ୍ମାରକୀ, ମରାମତି ଏବଂ ପୁନଃରାୟ ସ୍ଥାପିତ ହୋଇଛି, ଜଳାଶୟକୁ ଏକ ପଦ୍ମ ପୋଖରୀ ରୂପେ ପୁର୍ନଜୀବିତ କରାଯାଇଛି ଏବଂ ଉତ୍ତମ ନୌଚାଳନା ପାଇଁ ପଥଗୁଡ଼ିକ ବିସ୍ତୃତ ହୋଇଛି । କେତେକ ନୂତନ ଏବଂ ଆଧୁନିକ ସୁବିଧା ସୁଯୋଗ ଅର୍ନ୍ତଭୁକ୍ତ କରାଯାଇଛି, ଏଥି ମଧ୍ୟରେ ଯାତାୟତ ପାଇଁ ଚକଚକ୍‍ କରୁଥିବା ର୍ନିଦ୍ଧିଷ୍ଟ ପଥ, ରଣନୀତିକ ଚିହ୍ନଗୁଡ଼ିକର ଆଲୋକୀକରଣ; ଦେଶୀ ବୃକ୍ଷରୋପଣ ସହିତ ସବୁଜ ଗାଲିଚା ଏବଂ ଟାଇଲ ବିଛାଯାଇଛି; ଏବଂ ସମଗ୍ର ବଗିଚାରେ ଗୀତ ଶୁଣିବାପାଇଁ ସ୍ପିକରଗୁଡିକ ଖଞ୍ଜା ଯାଇଛି । ଏଥି ସହିତ ସାଲଭେସନ୍ ଗ୍ରାଉଣ୍ଡ, ଅମର ଜ୍ୟୋତି ଏବଂ ଫ୍ଲାଗ୍ ମାଷ୍ଟ୍ ଘର ପାଇଁ ନୂତନ କ୍ଷେତ୍ରଗୁଡିକ ବିକାଶ କରାଯାଇଛି । ଏହି ଅବସରରେ କେନ୍ଦ୍ର ସଂସ୍କୃତି ମନ୍ତ୍ରୀ, ଗୃହ ଓ ସହରାଞ୍ଚଳ ବ୍ୟାପାର ମନ୍ତ୍ରୀ, ରାଜ୍ୟ ସଂସ୍କୃତି ମନ୍ତ୍ରୀ, ରାଜ୍ୟପାଳ ଏବଂ ପଞ୍ଜାବର ମୁଖ୍ୟମନ୍ତ୍ରୀ; ହରିୟାଣା, ଉତ୍ତରପ୍ରଦେଶ ଏବଂ ହିମାଚଳ ପ୍ରଦେଶର ମୁଖ୍ୟମନ୍ତ୍ରୀ; ଏହି ଅବସରରେ ପଞ୍ଜାବର ସମସ୍ତ ଲୋକସଭା ଏବଂ ରାଜ୍ୟସଭା ସାଂସଦ, ଜଲିଆନାୱାଲା ବାଗ ଜାତୀୟ ସ୍ମାରକ ଟ୍ରଷ୍ଟର ସଦସ୍ୟମାନେ ଯୋଗଦେବେ ।
ଆମେରିକାର ନୂତନ ରାଷ୍ଟ୍ରପତି ଡୋନାଲ୍ଡ ଟ୍ରମ୍ପଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ମିଷ୍ଟର ଡୋନାଲ୍ଡ ଟ୍ରମ୍ପ ଆମେରିକାର ନୂତନ ରାଷ୍ଟ୍ରପତି ଭାବେ କାର୍ଯ୍ୟଭାର ଗ୍ରହଣ କରିବା ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଅଭିନନ୍ଦନ ଜଣାଇଛନ୍ତି । “ଡୋନାଲ୍ଡ ଟ୍ରମ୍ପ ଆମେରିକାର ରାଷ୍ଟ୍ରପତି ଭାବେ କାର୍ଯ୍ୟଭାର ଗ୍ରହଣ କରିଥିବାରୁ ଅଭିନନ୍ଦନ । ଆଗାମୀ ବର୍ଷଗୁଡିକରେ ବୃହତ ସଫଳତା ପାଇଁ ଆମେରିକାର ନେତୃତ୍ଵ ନେଉଥିବାରୁ ତାଙ୍କୁ ଶୁଭକାମନା । ଭାରତ-ଆମେରିକାର ଦୃଢ ରଣନୀତିକ ଭାଗିଦାରୀତା ଆମର ମିଳିତ ସାଧାରଣ ସ୍ଵାର୍ଥ ଓ ମୂଲ୍ୟବୋଧ ଭିତରେ ନିହିତ ଅଛି । ଭାରତ-ଆମେରିକା ସଂପର୍କକୁ ଆହୁରି ସୁଦୃଢ କରିବା ଏବଂ ସମସ୍ତ ସୁଯୋଗର ପୂର୍ଣ୍ଣ ଉପଯୋଗ କରିବା ଦିଗରେ ନୂତନ ରାଷ୍ଟ୍ରପତିଙ୍କ ସହିତ ମିଳିତ ଭାବେ କାର୍ଯ୍ୟ କରିବାକୁ ଆମେ ଉତ୍କଣ୍ଠିତ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କର ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ସେ ଜଣେ ଉଜ୍ୱଳ ଏବଂ ବହୁମୁଖୀ ବ୍ୟକ୍ତିତ୍ୱ ଯିଏ ଲୋକଙ୍କ ପାଇଁ ଅନେକ କାର୍ଯ୍ୟ କରିଥିଲେ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କ ଦେହାନ୍ତରେ ଦୁଃଖିତ । ସେ ଜଣେ ଉଜ୍ୱଳ ତଥା ବହୁମୁଖୀ ବ୍ୟକ୍ତିତ୍ୱ ଯିଏ ଲୋକଙ୍କ ପାଇଁ ଅନେକ କାର୍ଯ୍ୟ କରିଥିଲେ । ସେ ସତାରାର ଅଗ୍ରଗତି ଦିଗରେ ବହୁ ଅବଦାନ ରଖିଥିଲେ । ତାଙ୍କ ପରିବାର, ବନ୍ଧୁ ଏବଂ ପ୍ରଶଂସକଙ୍କୁ ସମବେଦନା । ଓମ ଶାନ୍ତି ।
ରାଜ୍ୟଗୋଷ୍ଠୀ କ୍ରୀଡାର ପାରା ପାୱାରଲିଫ୍ଟିଂରେ ପୁରୁଷ ହେଭିୱେଟ ବର୍ଗରେ ସ୍ୱର୍ଣ୍ଣପଦକ ବିଜେତା ସୁଧୀରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ, ରାଜ୍ୟଗୋଷ୍ଠୀ କ୍ରୀଡା ୨୦୨୨ର ପାରା ପାୱାରଲିଫ୍ଟିଂରେ ପୁରୁଷ ହେଭିୱେଟ ବର୍ଗରେ ସ୍ୱର୍ଣ୍ଣପଦକ ବିଜେତା ସୁଧୀରଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ସୁଧୀରଙ୍କ ଦ୍ୱାରା ରାଜ୍ୟଗୋଷ୍ଠୀ କ୍ରୀଡା ୨୦୨୨ର ପାରା-ସ୍ପୋର୍ଟ୍ସ ପଦକ ତାଲିକାର ଶୁଭାରମ୍ଭ ହୋଇଛି ! ସେ ସମ୍ମାନଜନକ ସ୍ୱର୍ଣ୍ଣପଦକ ଜିତିଛନ୍ତି ଓ ନିଜ ଅଧ୍ୟବସାୟ ଏବଂ ଲଢୁଆ ମନୋଭାବ ପ୍ରଦର୍ଶନ କରିଛନ୍ତି । ସେ ଲଗାତର ପଡିଆରେ ଭଲ ପ୍ରଦର୍ଶନ କରି ଆସୁଛନ୍ତି । ଭବିଷ୍ୟତ ପାଇଁ ତାଙ୍କୁ ଶୁଭେଚ୍ଛା ଓ ଅଭିନନ୍ଦନ ।”